Diari Oficial de la Generalitat Valenciana


Sumari del DOGV 8742, del 18-02-2020 (2020/1331)

RESOLUCIÓ de 24 de gener de 2020, de la Direcció General de Modernització i Relacions amb l'Administració de Justícia, per la qual es resol definitivament el concurs de trasllat per a places vacants entre funcionaris i funcionàries dels cossos i escales de gestió processal i administrativa, tramitació processal i administrativa i auxili judicial, de l'Administració de justícia, anunciat per la Resolució de 25 de juny de 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8742

Data del DOGV
:   18-02-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1331


Data del document
:   24-01-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 24 de gener de 2020, de la Direcció General de Modernització i Relacions amb l'Administració de Justícia, per la qual es resol definitivament el concurs de trasllat per a places vacants entre funcionaris i funcionàries dels cossos i escales de gestió processal i administrativa, tramitació processal i administrativa i auxili judicial, de l'Administració de justícia, anunciat per la Resolució de 25 de juny de 2019. [2020/1331]  
  
  
  
Vist l'expedient instruït com a conseqüència del concurs de trasllats convocat per Resolució de 25 de juny de 2019, de la Direcció General de Justícia (Boletín Oficial del Estado de 18 de juliol), per a cobrir places vacants dels cossos o escales de gestió processal i administrativa, tramitació processal i administrativa i auxili judicial de l'Administració de justícia.  
Aquesta direcció general, de conformitat amb el que es disposa en els articles 524 i següents de la Llei orgànica 6/1985, d'1 de juliol, del poder judicial, modificada per la Llei orgànica 19/2003, de 23 de desembre, i per la Llei orgànica 4/2018, de 28 de desembre; amb els articles 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1.451/2005, de 7 de desembre; i en ús de les atribucions conferides en virtut de l'article 9.2.a del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, ha disposat:  
  
  
Primer  
Fer públiques en l'annex de la present resolució les destinacions que, amb caràcter definitiu, han sigut adjudicades als funcionaris i les funcionàries que han participat en el concurs de trasllats convocat per la resolució de la data adés esmentada, que es corresponen amb els relacionats en l'annex I de la resolució de convocatòria i les corresponents resultes.  
  
Segon  
Excloure del concurs de trasllats els funcionaris i les funcionàries que es relacionen en la pàgina web del Ministeri de Justícia (www.mjusticia.gob.es).  
  
Tercer  
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.  
  
Quart  
Declarar desertes les places no adjudicades en el present concurs que es cobriran per funcionaris i funcionàries de nou ingrés, llevat que, per necessitats del servei, es pretenguen amortitzar. També podran anunciar-se novament com a vacants en concurs ordinari en cas que no es convoquen oposicions, o que l'oferta pública d'ocupació que corresponga no faça necessari l'anunci de totes les desertes existents.  
  
Cinqué  
Per als funcionaris i les funcionàries que es troben en actiu, en serveis especials o en excedència voluntària per la cura de familiars, i no reingressen en cap dels cossos o escales a què es refereix el present concurs (no s'inclouen en aquest punt els funcionaris i les funcionàries que siguen reingressats provisionals), el cessament haurà d'efectuar-se en les dates que a continuació s'indiquen: tramitació processal i administrativa, el 21 de febrer de 2020, divendres; gestió processal i administrativa i auxili judicial, el 25 de febrer de 2020, dimarts.  
  
Sisé  
La presa de possessió de la nova destinació obtinguda per concurs, per als funcionaris i les funcionàries indicats en el punt anterior, es produirà en els tres dies hàbils següents al cessament, si no hi ha canvi de localitat del funcionari o funcionària, o en els huit dies hàbils següents si implica canvi de localitat dins de la comunitat autònoma, i vint dies hàbils següents si implica canvi de comunitat autònoma, amb excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en què serà en el mes següent, tant si el lloc de treball a les illes o a les ciutats és el d'origen com si és el de destinació. El termini possessori serà retribuït per l'administració competent respecte a la plaça obtinguda en concurs.  
  
Seté  
Si la resolució comporta reingrés al servei actiu a l'Administració de justícia en els cossos o escales de gestió processal i administrativa, tramitació processal i administrativa o auxili judicial, provinents des de les situacions administratives d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, incloent-hi en aquest punt els funcionaris i les funcionàries que siguen adscrits provisionals, el termini possessori serà de vint dies hàbils i haurà de computar-se des del dia de la publicació d'aquesta resolució en el Boletín Oficial del Estado. Aquest termini possessori no serà retribuït.  
  
En el cas que els funcionaris i les funcionàries reingressats per mitjà del present concurs siguen adscrits provisionals en el cos o escala on reingressen, o en actiu en un altre cos o escala de l'Administració de justícia, i no vulguen que s'interrompa la seua relació de servei amb l'Administració de justícia, bastarà que, dins del termini possessori de vint dies hàbils, prenguen possessió en el nou cos o escala, i es tindran per cessats en l'antiga destinació amb la data immediatament anterior a la de la possessió en la nova plaça de reingrés. Per a això, atesa la necessitat de comptar amb el temps indispensable per a efectuar la presa de possessió, podran sol·licitar a la gerència territorial de Justícia de la seua actual destinació, un permís retribuït de dos dies hàbils si hi ha canvi de localitat, excepte aquells casos que hagen de desplaçar-se a Canàries, Balears o Ceuta i Melilla, i en aquest cas el permís podrà ser de fins a tres dies hàbils, que s'hauran de gaudir-se, en qualsevol cas, dins del termini possessori. La presa de possessió en la nova destinació s'efectuarà durant els dies de permís indicats.  
  
La comunitat autònoma competent o la gerència territorial que corresponga, els concedirà l'excedència d'ofici en el cos o escala de procedència si aquesta es produeix en un cos o escala al servei de l'Administració de justícia, en la destinació de la qual se'ls tindrà per cessats amb la data anterior a la de la possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers.  
  
  
Huité  
Amb caràcter general, els funcionaris i les funcionàries interins que actualment ocupen les places que han sigut adjudicades, cessaran el 21 de febrer de 2020, en el cas del cos de tramitació processal i administrativa, i el dia 25 de febrer en el cas dels cossos de gestió processal i administrativa i auxili judicial, excepte supòsits excepcionals que determinarà aquesta direcció general, que seran notificats individualment a cada òrgan judicial afectat.  
No obstant això, en els casos de funcionaris i funcionàries que reingressen al servei actiu com a conseqüència de la resolució del concurs i de funcionaris i funcionàries adscrits provisionals que, igualment, obtinguen destinació com a conseqüència de la resolució del concurs, i prenguen possessió en dates diferents de les esmentades anteriorment, els funcionaris i les funcionàries interins afectats cessaran amb motiu d'aquestes preses de possessió.  
Per a la formalització dels documents de cessament i/o presa de possessió, hauran de personar-se en les seus de la Conselleria de Justícia, Interior i Administració Pública que es detallen a continuació, i corresponguen en atenció a la província on està destinada la plaça adjudicada:  
  
  
DIRECCIÓ TERRITORIAL D'ALACANT  
Rambla de Méndez Núñez, núm. 41, 1a planta. 03343 ALACANT  
  
DIRECCIÓ TERRITORIAL DE CASTELLÓ  
C/ Major, núm. 76. 12270 CASTELLÓ DE PLANA  
DIRECCIÓ GENERAL DE MODERNITZACIÓ I RELACIONS AMB L'ADMINISTRACIÓ DE JUSTÍCIA.  
Ciutat Administrativa 9 d'Octubre. Edifici B, Sala 7  
C/ Democràcia, núm. 77. 46269 VALÈNCIA  
Els horaris en què hauran d'efectuar-se les compareixences en aquestes seus són els següents:  
  
Formalització dels cessaments:  
1. Tramitació processal i administrativa: divendres, 21 de febrer de 2020, de 13.30 h a 14.00 hores.  
2. Gestió processal i administrativa i auxili judicial: dimarts, 25 de febrer de 2020, de 13.30 h a 14.00 hores.  
Formalització de les preses de possessió (en els dies de termini possessori):  
Horari: de 9.00 h a 10.00 hores.  
Reingrés en altres cossos: horari de 9.00 h a 10.00 hores.  
  
Nové  
Contra la present resolució podrà interposar-se un recurs potestatiu de reposició davant de la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos adminwistratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa; a comptar de l'endemà de la publicació en el Boletín Oficial del Estado.  
  
València, 24 de gener de 2020.- La directora general de Modernització i Relacions amb l'Administració de Justícia: Bárbara López Ramón.